2)

Точка 3.9.5 се заменя със следното: „3.9.5. Калибриране на тръба на Вентури с критична (свръхзвукова) скорост на флуида (CFV) Някои дебитомери с CFV се състоят от само една, а други — от множество тръби на Вентури, като се използват различни комбинации от тръби на Вентури за измерване на различни дебити. По отношение на дебитомерите с CFV, в които се използват няколко тръби на Вентури, може да се приложи калибриране на всяка тръба на Вентури поотделно, за да се определи индивидуалният ѝ коефициент на изтичане C d, или да се калибрира всяка комбинация от тръби на Вентури като една тръба на Вентури. Когато се калибрира комбинация от тръби на Вентури, сумата от площите на стеснението на активните тръби на Вентури се приема за A t, квадратният корен на сумата от квадратите на диаметрите на стеснението на активните тръби на Вентури — за d t, а отношението на диаметрите на стеснението на тръбите на Вентури към входните им диаметри — за отношението на квадратния корен от сумата на диаметрите на стеснението на активните тръби на Вентури (d t) към диаметъра на общия вход към всички тръби на Вентури (D). За определяне на C d на единична тръба на Вентури или на комбинация от тръби на Вентури трябва да бъдат осъществени следните стъпки: а) с данните, събрани във всяка точка за калибриране, се изчислява отделен коефициент C d за всяка точка, като се използва уравнение (7-140); б) изчисляват се средното и стандартното отклонение на всички стойности C d посредством уравнения (7-155) и (7-156); в) ако стандартното отклонение за всички стойности C d е по-малко или равно на 0,3 % от средната стойност на C d, тогава средната стойност на C d трябва да се използва в уравнение (7-120), а CFV трябва да се използва само до най-малката стойност на r, измерена по време на калибрирането; r = 1 – (Δp/pin ) (7-148) г) ако стандартното отклонение на всички стойности на C d е по-голямо от 0,3 % от средната стойност на C d, стойностите на C d, отговарящи на точката с данни, събрани при най-малката стойност на r, измерена по време на калибрирането, трябва да се пропуснат; д) ако броят на оставащите точки с данни е по-малък от седем, трябва да бъдат предприети коригиращи действия чрез проверка на данните от калибрирането или повтаряне на процеса на калибрирането. Ако процесът на калибриране трябва да се повтори, препоръчва се да бъде направена проверка за пропуски, да се прилагат по-строги изисквания за допустимите отклонения при измерванията и да се оставя повече време за стабилизиране на потоците; е) ако броят на оставащите стойности на C d е седем или по-голям, трябва да се изчислят повторно средното и стандартното отклонение на оставащите стойности на C d; ж) ако стандартното отклонение на оставащите стойности на C d е по-малко или равно на 0,3 % от средната стойност на C d, тази средна стойност на C d трябва да се използва в уравнение (7-120), като трябва да се използват само стойностите на CFV, по-малки от най-малката стойност на r, обвързана с оставащите стойности на C d; з) ако стандартното отклонение на оставащите стойности на C d все още е по-голямо от 0,3 % от средната стойност на оставащите стойности на C d, трябва да се повторят стъпките, определени в букви г) — ж).“